मिर्जापुर। जिले में तीन नगर पालिका व एक नगर पंचायत के चुनाव के लिए रविवार तीन जून को अधिसूचना जारी कर दी गई। जिला निर्वाचन अधिकारी गोविंद राजू एनएस ने तीसरे चरण के लिए होने जा रहे चुनाव के लिए अधिसूचना जारी करते हुए कहा कि नामांकन प्रक्रिया मंगलवार पांच जून से शुरू होकर पंद्रह जून तक चलेगी। जिला निर्वाचन अधिकारी के अधिसूचना जारी करने के बाद अब रिटर्निगिं अफसर मंगलवार को अपने स्तर से अधिसूचना जारी करेंगे।